Պարոն Մարտիրոսյանն առանձնացնում է հեռուստադիտողի խնդիրը եւ հեռուստաեթերի մակարդակը պայմանավորում հենց նրա պահանջարկով. «Երբեմն ինձ թվում է, թե մեր հեռուստադիտողը բավարարված է, ինչն ինձ տխրեցնում է: Իմ կարծիքով՝ մենք պետք է ունենանք խստապահանջ, պահանջկոտ եւ բարձրաճաշակ այն հեռուստադիտողին, ով պետք է ասի. «Այս ի՞նչ եք ինձ հրամցնում, այս ինչպե՞ս եք մտել իմ տուն եւ ինչպե՞ս եք խոսում ինձ հետ, իմ եւ իմ ընտանիքի ներկայությամբ»: Երբ կունենանք այդ հեռուստադիտողին, մեր եթերից շատ բաներ ի չիք կդառնան, եւ կմնա այն, ինչը կարեւոր է»: